شەفەق
نیوز/ وەزارەت پلاندانان عراق، ئمڕوو چوارشەممە، بەرزەوبوین شمارەی رویداوەیل هاتوچو
و قورباینیەیلی لە ساڵ ٢٠١١ راگەیان،  ک وە
ریژەی ٣٠% لە ساڵ گوزەشتە زیاتر بوی.
دەزگای
ژمیریاری وەزارەتەگە لە راپۆرتیگ ئاژانس شەفەق نیوز نووڕیەی وت: شمارەی رویداوەیل هاتوچو
لە ساڵ ٢٠٢١ رەسیە ١٠٦٥٩، لەلێان ٢٧٠٩ رویداو مەرگبار وە ریژەی ٢٥،٤%، و ٧٩٥٠ رویداو
بیوەی وە ریژەی ٧٤،٦%، لە ناو پارێزگایل عراق بیجگە هەرێم کوردستان، وەرانوەر ٨١٨٦
رویداو لە ساڵ ٢٠٢٠، وە ئاست ٣٠،٢% بەرزەوبوین.
دەزگاگە
وتیش: شمارەی قوربانیەیل رویداوەیل هاتوچو لە ساڵ ٢٠٢١ (مردگەیل) رەسیە ٢٨٢٨ کوشیاگ،
٨١،٥% لەلیان نیر بوین، و ١٨،٥% لەلیان ما.
دیاری
کرد ک شمارەی زەخمدارەیل لە ساڵ ٢٠٢١ رەسیە ١١٢٣٠ ، ک وە ئاست ٣٤% لە ساڵ ٢٠٢٠ زیاتر
بویە.
دەزگاگە
وتیش: رویداوەیل لەیەکدان ماشینەێل  لە ساڵ
٢٠٢١ بەرزترین ریژە توومار کردن، ک رەسیە ٦٠٠٥ رویداو لەێەکدان، لەناو گشت رویداوەیل
ک رەسینە ١٠٦٥٩، ئیجا رویداوەیل پلیان ک رەسیە ١٠٦٥٩ رویداو، بیجگە رویداوەیلیگتر جویر
ماتوورسکیڵەیل و تلیان.
وتیش:
مانگ کانوون یەکەم لە ساڵ ٢٠٢١ ١٠٠١ رویداو توومار کرد، ئیجا تەشرین دویەم وە ٩٩١ رویداو،
ئیجا ئەیلوول وە ٩٨٤ رویداو، و دیاری کرد ک فرەی رویداەیل لەبان ریەیل سەروکی بوینە
ک شمارەیان رەسیە ٥٨٩٥ رویداو، ولە ریەیل لاوەکی وە ١٦٤٣ رویداو، و کەمترین رویداوەیل
لەبان ریەیل ئاوایی بوینە ک رەسیە ٦٥٨ رویداو.
دەزگاگە
دیاری کرد ک ٨٠،١ لەسەد رویداوەیل رانندە هووکاریان بویە ک رەسیە ٨٥٣٧ رویداو وە هووکار
رانندە.
دەزگاگە
وتیش،  ٧،٨% لە رویداوەیل وە هووکار ماشینەگە
بوینە ک رەسیە ٦٤٩ رویداو،  و ٦،١% لەلیان وە
هووکار ریوبان بوینە ک رەسیە ٦،١ رویداو، 
و ئەو رویداوەیل وە هووکار ریوارەیل یا سوارەیل بوینە.
